Hrvatski sabor
20041013

Porez od klađenja, znači, što su kladionice za 2003. godinu su uplatile u državni proračun, a to vam je u iznosu 101 milijun kuna 28 tisuća 50 kuna. Uplaćeno je poreza na dobit za prošlu godinu u iznosu 11 milijuna 44 tisuće 578 kuna. Doprinosa na plaću u 2003. godini uplaćeno je ukupno 37 milijuna 535, preko 37 milijuna i 535 tisuća. Porezi i prirezi za 2000. godinu uplaćeni su u iznosu od preko 7 milijuna kuna. Na dan 31. prosinca 2003. godine bilo je uposleno 2 tisuće 661 radnik. Ukupan broj uplatnih mjesta na dan 31. prosinca prošle godine iznosio je tisuću 134 mjesta. U ožujku ove godine je broj uposlenih radnika u kladionicama je bio 2 tisuće 989 što je povećanje za 328 radnika. Broj otvorenih poslovnica sa 31. ožujkom ove godine bio je tisuću 196. Za sve kladionice uredno podmiruju svoje obveze prema državi. I zbog toga je, su kladionice i pokrenule ocjenu ustavnosti ovih odredbi što je Vlada i sama kazala u ovome dijelu.